Cevdet Sunay
Dževdet Sunaj () rođen je 1899. godine u Trabzonu (Turska).

Tokom svoje karijere bio je istaknuti vojnik, nakon državnog puča 1960. godine i politički lider, da bi karijeru krunisao funkcijom Predsednika Republike.

Završio je vojnu gimnaziju u Istanbulu, nakon čega aktivno učestvuje u Prvom svetskom ratu u borbama u Palestini tokom kojih postaje ratni zarobljenik. Potom učestvuje u ratu za nezavisnost Turske.

1930. godine završava vojnu akademiju i velikom brzinom dobija unapređenja, postavši vrlo uticajan u turskoj vojsci.

1960. godine biva postavljen za načelnika generalštaba.

Usled bolesti Džemala Gursela, parlament bira Sunaja 28. marta 1966. godine za petog predsednika Turske. Ispunio je ceo ustavom predviđen mandat i pored velikih unutrašnjih problema koji su potresali Tursku.

Dževdet Sunaj je bio u braku sa Atfet i imao je troje dece.

Preminuo je 22. maja 1982. godine.

Turski političari
Predsjednici Turske